text: Little, Brown Book Group
  Little, Brown Book Group | ||
  algemien | ||
  nasjonaliteit | Britsk | |
  type | privaat | |
  sektor | útjouwerij | |
  haadkertier | Londen (Ingelân) | |
  oprjochte | 1992 | |
  eigner | Lagardère Group | |
  fuortk. út | MacDonald Futura | |
  mem | Hachette UK | |
  dochters | sjoch ûnder ymprints | |
  offisjele webside | ||
  www.littlebrown.co.uk |
  De Little, Brown Book Group is in Britske útjouwerij, dy't yn 1992 ûntstie by de oankeap troch it Amerikaanske Little, Brown and Company fan 'e Britske ymprint MacDonald Futura. De Little, Brown Book Group makket ûnderdiel út fan Hachette UK, de Britske difyzje fan 'e Frânske útjouwerij Hachette Livre.
  Skiednis[bewurkje seksje | boarne bewurkje]
  MacDonald Books waard oprjochte yn 1938, en Futura Books yn 1973. Nei de fúzje yn 1979 waard MacDonald Futura oernommen troch Maxwell Communications, dat it bedriuw yn 1992 trochferkocht oan 'e Amerikaanske útjouwerij Little, Brown and Company. MacDonald Futura waard dêrnei omneamd ta de Little, Brown Book Group, dat de Britske difyzje fan Little, Brown and Company waard.
  Yn 2006 ferkocht Time Warner syn útjouwersdifyzje, dêr't ek Little, Brown and Company ûnder foel, oan 'e Frânske útjouwerij Hachette Livre, dy't ûnderdiel is fan 'e Lagardère Group. Hachette Livre keppele de Little, Brown Book Group los fan 'e Amerikaanske memme-ûndernimming, en brocht de útjouwerij ûnder by Hachette UK, syn Britske difyzje, wylst Little, Brown and Company by de Hachette Book Group, de Amerikaanske difyzje, kaam te hearren.
  Ymprints[bewurkje seksje | boarne bewurkje]
  - Abacus Books (sûnt 1973)
  - Atom Books (sûnt 2002)
  - Constable & Robinson
  - Hachette Digital
  - Little, Brown
  - Orbit Books
  - Piatkus books (sûnt 1979)
  - Sphere Books
  - Virago Press
  Keppelings om utens[bewurkje seksje | boarne bewurkje]
  Boarnen, noaten en/as referinsjes: |
  Foar boarnen en oare literatuer, sjoch ûnder: Notes and References en Bibliography, op dizze side. |